нов производител износител“ или „ТНПИ“).
 2. ИСКАНЕ ОТ НОВИ ПРОИЗВОДИТЕЛ ИЗНОСИТЕЛИ
 (6)
 Група дружества, състояща се от две свързани дружества, а именно AlbaChiara Printing and Dyeing (Jiaxing) Co. Ltd и Jiaxing E. Boselli Textile Trading Co. Ltd. (наричани по-нататък „заявителят“), поискаха третиране като нов производител износител.
 (7)
 Беше направена проверка, за да се определи дали заявителят отговаря на критериите за предоставяне на ТНПИ, изложени в член 2 от Регламент (ЕО) No 1487/2005, като бе проверено дали:
 а)
 не е изнасял разглеждания продукт за Европейския съюз през разследвания период, на който се основават мерките (от 1 април 2003 г. до 31 март 2004 г.) („първи критерий“);
 б)
 не е свързан с никой от износителите или производителите от Китайската народна република, които са обект на антидъмпинговите мерки, наложени с посочения регламент („втори критерий“);
 в)
 действително е изнасял разглеждания продукт в Европейския съюз след разследвания период, на който се основават мерките, или е поел неотменимо договорно задължение за износ на значително количество от разглеждания продукт в Европейския съюз („трети критерий“);
 г)
 работи в условията на пазарна икономика, както са определени в член 2, параграф 7, буква в) от основния регламент, или отговаря на изискванията за определяне на индивидуално мито в съответствие с член 9, параграф 5 от основния регламент („четвърти критерий“).
 (8)
 На заявителя бяха изпратени въпросници с искането да представи данни, за да докаже, че отговаря на първия, втория и третия критерии.
 (9)
 Тъй като четвъртият критерий предполага заявителят да подаде искане за ТДПИ и/или ИТ, Комисията му изпрати формуляри за ТДПИ и ИТ. Заявителят поиска ТДПИ в съответствие с член 2, параграф 7 от основния регламент.
 (10)
 Накратко и единствено за улеснение критериите за ТДПИ са посочени в обобщен вид по-долу:
 а)
 бизнес решенията се вземат и разходите се правят в отговор на сигнали от пазара и без значителна намеса на държавата, а цените на основните производствени фактори отразяват в голяма степен пазарните стойности;
 б)
 дружествата имат ясен основен комплект от счетоводна документация, която подлежи на независим одит в съответствие с международните счетоводни стандарти (5) и се прилага за всички цели;
 в)
 липсват значителни нарушения на пазара, пренесени от предишната система на непазарна икономика;
 г)
 законодателството относно несъстоятелността и собствеността гарантират правна сигурност и стабилност;
 д)
 обмяната на валута се извършва по пазарни курсове.
 (11)
 В съответствие с член 2 от Регламент (ЕО) No 1487/2005 за производителите износители, които отговарят на посочените в съображение 7 критерии, може да бъде определена или митническата ставка от 14,1 %, приложима за дружествата, на които е предоставено ТДПИ в съответствие с член 2, параграф 7, буква в) от Регламент (ЕО) No 384/96, или среднопретеглената митническа ставка от 37,1 %, приложима за дружествата, на които е предоставено ИТ в съответствие с член 9, параграф 5 от същия регламент.
 (12)
 Европейската комисия издири и провери цялата информация, която сметна за необходима при определянето на това, дали са изпълнени четирите критерия, изложени в член 2 от Регламент (ЕО) No 1487/2005. Бяха извършени проверки на място в следните дружества:
 —
 AlbaChiara Printing and Dyeing (Jiaxing) Co. Ltd, Jiaxing,
 —
